Document ID: /roh_data/filtered/fineweb-2-filterrobots_roh.jsonl.gz/5457

Las auturas Nicole Schroeder ed Ursula Häberlin han analisà las cifras d'inoltraziuns da projects da films lungs, e las decisiuns da sustegn da las instituziuns dals ultims 4 onns.
Dunnas han inoltrà 31% dals projects da film. 28% dals projects da dunnas en vegnids sustegnids. Radund in quart dals raps da sustegn per projects da film en ids a projects da dunnas. Pli avanzà ch'in project è, pli pitschen è la quota da dunnas participadas. La finanziaziun da films dramatics inoltrads da dunnas è generalmain main auta sco quella da projects dad umens.
Emprim studi da quai gener en Svizra
Il studi da las instituziuns da film "FOCAL", cinésuisse ed ARF/FDS e vegni preschentà als dis da film a Soloturn. I sa tracta da l’emprim studi en questa direcziun per la Svizra.